ROM-Mark on tekniikka, jolla kaupallisesti tuotetut Blu-ray-levyt voidaan leimata tunnistamista varten. Koska tätä tunnistetta ei tallenneta samalla tavalla kuin levylle tallennettua dataa, ei ROM-Markia voi kopioida levyltä toiselle.
ROM-Markin avulla on tarkoitus estää Blu-ray-levyjen luvaton kopiointi suurissa mittakaavoissa, sillä ROM-Markin tekemiseen on käytettävä erillistä laitetta, jota ei jaella kuin valituille tahoille. Täten levyjen luvattomat kopiot on helppo erottaa alkuperäisistä, sillä kopioissa ei ole ROM-Markia.